CELEX: 
Language: mt
Date: 2006-02-11 00:00:00
Title: Deċiżjoni tal-Kunsill tat- 30 ta' Jannar 2006 dwar l-iffirmar f’isem il-Komunità Ewropea, u l-applikazzjoni provviżorja tal-ftehim f'għamla ta’ skambju ta’ ittri dwar it-tiġdid tal-protokoll li jistabbilixxi l-opportunitajiet ta’ sajd u l-kumpens finanzjarju pprovduti fil-ftehim bejn il-Komunità Ekonomika Ewropea u l-gvern tar-Repubblika ta’ Sao Tome u Prinċipe dwar is-sajd fl-ibħra ta’ Sao Tome u Prinċipe, għall-perjodu bejn l- 1 ta’ Ġunju 2005 u l- 31 ta’ Mejju 2006

29.9.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               138
            
         DEĊIŻJONI TAL-KUNSILL
   tat-30 ta' Jannar 2006
   dwar l-iffirmar f’isem il-Komunità Ewropea, u l-applikazzjoni provviżorja tal-ftehim f'għamla ta’ skambju ta’ ittri dwar it-tiġdid tal-protokoll li jistabbilixxi l-opportunitajiet ta’ sajd u l-kumpens finanzjarju pprovduti fil-ftehim bejn il-Komunità Ekonomika Ewropea u l-gvern tar-Repubblika ta’ Sao Tome u Prinċipe dwar is-sajd fl-ibħra ta’ Sao Tome u Prinċipe, għall-perjodu bejn l-1 ta’ Ġunju 2005 u l-31 ta’ Mejju 2006
   (2006/83/KE)
   IL-KUNSILL TA’ L-UNJONI EWROPEA,
   Wara li kkunsidra t-trattat li jistabbilixxi l-Komunità Ewropea, u b’mod partikolari l-Artikolu 300(2),
   Wara li kkunsidra l-proposta tal-Kummissjoni,
   Billi:
   
               (1)
            
            
               Skond il-ftehim bejn il-Komunità Ekonomika Ewropea u l-gvern tar-Repubblika Demokratika ta’ Sao Tome u Prinċipe dwar is-sajd fl-ibħra ta’ Sao Tome u Prinċipe (1), qabel ma jiskadi l-perjodu ta’ validità tal-protokoll anness mal-ftehim, il-partijiet tal-kuntratt jintrabtu li jidħlu f’negozjati bil-għan li jiddeterminaw, bi ftehim, il-kontenut ta’ protokoll għall-perjodu sussegwenti u, jekk ikun meħtieġ, dwar it-tibdil jew iż-żidiet li għandhom isiru fl-anness,
            
         
               (2)
            
            
               Il-partijiet kontraenti iddeċidew li jġeddu l-protokoll attwali, approvat permezz tar-Regolament (KE) Nru 2348/2002 tal-Kunsill tad-9 ta’ Diċembru 2002 dwar il-konklużjoni tal-Protokoll li jistabbilixxi, għall-perijodu mill-1 ta’ Ġunju 2002 sal-31 ta’ Mejju 2005, il-possibiltajiet ta’ sajd u l-kontribut finanzjarju pprovdut bil-Ftehim bejn il-Komunità Ekonomika Ewropea u l-Gvern tar-Repubblika Demokratika ta’ São Tomé u Príncipe fuq is-sajd 'il barra mill-kosta ta’ São Tomé u Príncipe (2), għal perjodu ta’ sena supplimentari f' għamla ta’ skambju ta’ ittri sakemm isiru n-negozjati dwar it-tibdil fil-protokoll li għandu jiġi miftiehem,
            
         
               (3)
            
            
               B’dan l-skambju ta’ ittri, is-sajjieda tal-Komunità tibbenefika mill-possibbiltà li tistad fl-ibħra li jaqgħu taħt is-sovranità jew il-ġuriżdizzjoni ta’ Sao Tome u Prinċipe għall-perjodu bejn l-1 ta’ Ġunju 2005 u l-31 ta’ Mejju 2006,
            
         
               (4)
            
            
               Sabiex tiġi evitata kull interruzzjoni ta’ l-attivitajiet tas-sajd tal-vapuri tal-Komunità, huwa indispensabbli li t-tiġdid iseħħ fl-inqas żmien possibbli. Jaqbel għalhekk li jiġi ffirmat il-ftehim f' għamla ta’ l-skambju ta’ ittri u li jiġi applikat provviżorjament, sakemm jitlestew il-proċeduri meħtieġa għall-konklużjoni tiegħu,
            
         
               (5)
            
            
               Huwa importanti li jkun ikkonfermat it-tqassim ta’ l-opportunitajiet ta’ sajd fost l-Istati Membri tal-protokoll li wasal biex jiskadi.
            
         IDDEĊIEDA KIF ĠEJ:
   Artikolu 1
   Il-ftehim f' għamla ta’ l-skambju ta’ ittri dwar it-tiġdid tal-protokoll li jistabbilixxi l-opportunitajiet ta’ sajd u l-kumpens finanzjarju pprovduti fil-ftehim bejn il-Komunità Ekonomika Ewropea u l-gvern tar-Repubblika Demokratika ta’ Sao Tome u Prinċipe dwar is-sajd fl-ibħra ta’ Sao Tome u Prinċipe għall-perjodu bejn l-1 ta’ Ġunju 2005 u l-31 ta’ Mejju 2006, huwa approvat f’isem il-Kummissjoni, mingħajr preġudizzju għall-konklużjoni ta' l-imsemmi ftehim.
   It-test tal-ftehim huwa mehmuż ma’ din id-deċiżjoni.
   Artikolu 2
   Il-ftehim qiegħed isir fuq bażi provviżorja mill-1 ta’ Ġunju 2005.
   Artikolu 3
   1.   L-opportunitajiet ta’ sajd stabbiliti mill-protokoll jitqassmu fost l-Istati Membri skond kif ġej:
   
               a)
            
            
               dgħajjes tat-tonn bit-tartarun
               
                           Franza
                        
                        
                           :
                        
                        
                           18
                        
                     
                           Spanja
                        
                        
                           :
                        
                        
                           18
                        
                     
         
               b)
            
            
               dgħajjes tat-tonn bil- qażba
               
                           Il-Portugall
                        
                        
                           :
                        
                        
                           2
                        
                     
         
               ċ)
            
            
               dgħajjes bil-konz tal-wiċċ
               
                           Spanja
                        
                        
                           :
                        
                        
                           20
                        
                     
                           Il-Portugall
                        
                        
                           :
                        
                        
                           5
                        
                     
         2.   Jekk it-talba għall-liċenzji minn dawn l-Istati Membri ma teżawrixxix l-opportunitajiet ta’ sajd stabbiliti mill-protokoll, il-Kummissjoni tkun tista’ tikkonsidra talbiet għall-liċenzji mill-Istati Membri l-oħra kollha.
   Artikolu 4
   L-Istati Membri li għandhom il-vapuri jistadu skond dan il-ftehim għandhom jinfurmaw lill-Kummissjoni dwar l-ammont ta’ kull stokk maqbuda fiż-żona tas-sajd ta’ Sao Tome u Prinċipe skond il-metodi pprovduti mir-Regolament (KE) Nru 500/2001 tal-Kummissjoni ta’ l-14 ta’ Marzu 2001 li tniżżel regoli dettaljati għall-applikazzjoni tar-Regolament tal-Kunsill (KEE) Nru 2847/93 dwar is-sorveljanza tal-qbid meħuda mid-dgħajjes tas-sajd tal-Komunità f’ibħra ta’ pajjiżi terzi u fl-ibħra miftuħa (3).
   Artikolu 5
   Il-president tal-Kunsill huwa awtorizzat li jaħtar il-persuni kompetenti biex jiffirmaw il-ftehim f' għamla ta’ l-skambju ta’ ittri f’isem il-Komunità, mingħajr preġudizzju għall-konklużjoni tiegħu.
   
      Magħmul fi Brussel, nhar it-30 ta' Jannar 2006
      
         
            Mill-Kunsill
         
         
            Il-President
         
         U. PLASSNIK
      
   
   
      (1)  ĠU L 54, 25.2.1984, p. 2.
   
      (2)  ĠU L 351, 28.12.2002, p. 12.
   
      (3)  ĠU L 73, 15.3.2001, p. 8.
   
      FTEHIM
      f'għamla ta’ l-skambju ta’ ittri dwar it-tiġdid tal-protokoll li jistabbilixxi l-opportunitajiet ta’ sajd u l-kumpens finanzjarju pprovduti fil-Ftehim bejn il-Komunità Ekonomika Ewropea u l-gvern tar-Repubblika Demokratika ta’ Sao Tome u Prinċipe dwar is-sajd fl-ibħra ta’ sao tome u prinċipe għall-perjodu bejn l-1 ta’ Ġunju 2005 u l-31 ta’ Mejju 2006
      A.   L-Ittra tal-Komunità
      Sinjuri,
      Sabiex ikun żgurat it-tiġdid tal-protokoll li huwa fis-seħħ attwalment (l-1 ta’ Ġunju 2002 sal-31 ta’ Mejju 2005) li jistabbilixxi l-opportunitajiet ta’ sajd u l-kumpens finanzjarju pprovduti fil-Ftehim dwar is-sajd bejn il-Komunità Ekonomika Ewropea u l-gvern tar-Repubblika Demokratika ta’ Sao Tome u Prinċipe, u sakemm jitlestaw in-negozjati dwar it-tibdil li għandu jsir fil-protokoll, għandi l-pjaċir nikkonferma li lħaqna ftehim dwar l-arranġamenti temporanji li ġejjin:
      
                  1.
               
               
                  Mill-1 ta’ Ġunju 2005 u għal perjodu li jwassal sal-31 ta’ Mejju 2006, l-arranġamenti applikabbli għal dawn l-aħħar tliet snin jibqgħu japplikaw.
                  Il-kumpens finanzjarju mill-Komunità taħt l-arranġamenti temporanji għandu jikkorrispondi mat-total stipulat fl-Artikolu 2 tal-Protokoll attwalment fis-seħħ (637 500 €). Din is-somma titħallas kollha bħala kumpens finanzjarju u l-ħlas għandu jsir sal-31 ta’ Jannar 2006.
                  Barra minn hekk, il-Komunità, matul din is-sena, għandha tiffinanzja l-valutazzjoni ta’ l-istokk tal-granċ l-aħmar tal-qiegħ għas-somma li tista' tilħaq il-50 000 €.
               
            
                  2.
               
               
                  Matul dan il-perjodu, il-liċenzji tas-sajd għandhom joħorġu sal-limiti stabbiliti fl-Artikolu 1 tal-protokoll attwalment fis-seħħ, permezz ta’ tariffi jew ħlas bil-quddiem li jikkorrispondu ma’ dawk stipulati fit-tieni punt ta’ l-anness tal-protokoll.
               
            Nitolbukhom ġentilment tinfurmawna dwar il-wasla ta’ din l-ittra u tindikaw il-qbil tagħkhom mal-kontenut.
      Fil-waqt li nselli għalikhom,
      
         
            F’isem il-Kunsill ta’ l-Unjoni Ewropea
         
      
      B.   L-Ittra tal-Gvern tar-Repubblika Demokratika ta’ Sao Tome u Prinċipe
      Sinjuri,
      Għandi l-pjaċir ngħarrfek li rċevejt l-ittra tagħkom tal-lum, li tgħid hekk:
      “Sabiex ikun żgurat it-tiġdid tal-protokoll attwalment fis-seħħ (l-1 ta’ Ġunju 2002 sa l-31 ta’ Mejju 2005) li jistabbilixxi l-opportunitajiet ta’ sajd u l-kumpens finanzjarju pprovduti fil-Ftehim dwar is-sajd bejn il-Komunità Ekonomika Ewropea u l-gvern tar-Repubblika Demokratika ta’ Sao Tome u Prinċipe, u sakemm jitlestaw in-negozjati dwar it-tibdil li għandu jsir fil-protokoll, għandi l-pjaċir nikkonferma li ftehemna dwar l-arranġamenti temporanji li ġejjin:
      
                  1.
               
               
                  Mill-1 ta’ Ġunju 2005 u għal perjodu li jwassal sal-31 ta’ Mejju 2006, l-arranġamenti applikabbli għal dawn l-aħħar tliet snin jibqgħu japplikaw.
                  Il-kumpens finanzjarju mill-Komunità taħt l-arranġamenti temporanji għandu jikkorrispondi mat-total stipulat fl-Artikolu 2 tal-Protokoll attwalment fis-seħħ (637 500 €). Din is-somma titħallas kollha bħala kumpens finanzjarju u l-ħlas għandu jsir sal-31 ta’ Jannar 2006.
                  Barra minn hekk, il-Komunità, matul din is-sena, għandha tiffinanzja l-valutazzjoni ta’ l-istokk tal-granċ l-aħmar tal-qiegħ għas-somma li tista' tilħaq il-50 000 €.
               
            
                  2.
               
               
                  Matul dan il-perjodu, il-liċenzji tas-sajd għandhom joħorġu sal-limiti stabbiliti fl-Artikolu 1 tal-protokoll attwalment fis-seħħ, permezz ta’ tariffi jew ħlas bil-quddiem li jikkorrispondu ma’ dawk stipulati fit-tieni punt ta’ l-anness tal-protokoll.”
               
            Għandi l-pjaċir nikkonferma li l-kontenut ta’ l-ittra tagħkhom huwa aċċettabbli għall-Gvern tar-Repubblika Demokratika ta’ Sao Tome u Prinċipe u li l-ittra tagħkom kif ukoll din l-ittra jikkostitwixxu ftehim skond il-proposta tagħkom.
      Filwaqt li nselli għalikhom,
      
         
            Għall-Gvern tar-Repubblika Demokratika ta’ Sao Tome u Prinċipe.